Texte établi d’après B (A). Alter Vuarnerius, et ipse nobilis, dedit sancto Benigno in comitatu Divionensi, in villa Spaniaco, vestita mansa tredecim, colonias etiam octo, mancipia utriusque sexus sexaginta tria et omnes redditus et consuetudines atque exactiones quas debet ipsa possessio, necnon et omnem terram pertinentem ad predictam hereditatem, absque sylva, ita tamen ut ipsi servi eamdem consuetudinem quam ipsi habuisse[n]t de predicta sylva, quamdiu eam et ipsos tenuisset, simili fine retinerent. Facit vero hanc donationem ipse Vuarnerius per laudem et consensum Alde, uxoris suę, coram Richardo* comite atque Hugone* et Odone fratribus ejus, aliisque nobilibus viris Divionis castri, Vualterio, Hugone, Remigio*, Humberto*, in anniversaria[m] die[m] matris ejus celebranda[m]: qua die refectio de ipsa possessione preparetur fratribus; reliquum autem camere ipsorum deputetur ad vestimenta eorumdem fratrum.